Panayiotou-saak: ‘Pa en seun baklei oor buite-egtelike verhouding’ | Maroela Media\nSpeurder ao. Leon Eksteen het tydens ondervraging deur die staat gesê die pa en seun het baklei oor Christopher se verhouding met Chanelle Coutts. Volgens Eksteen was Costa ook nie gelukkig met die manier waarop sy seun die familie-onderneming bestuur het nie en Christopher het ŉ “groot bedrag geld verloor”.\nStaatsaanklaer Marius Stander het Eksteen verwys na geheime opnames van gesprekke tussen Eksteen, Costa en Phillip Vosloo, ŉ familievriend van die Panayiotou’s. Vosloo sê in die gesprek “Costa het hom [Christopher] gedwing” om met Jayde te trou.\nEksteen en die Panayiotou’s was vir 16 jaar familievriende voor Jayde se moord en het vervreemd geraak nadat Christopher in hegtenis geneem is in verband met die moord.\nHy het vroeër die week getuig Costa het gesê hy wil niks met sy seun te doen hê nadat die buite-egtelike verhouding aan die lig gekom het nie.\nDie staat voer aan Panayiotou het die moord op sy vrou gereël. Panayiotou, Sinethembe Nenembe en Zolani Sibeko staan tereg op aanklagte wat verband hou met Jayde se moord in April verlede jaar.\nŉ Hofsaak-binne-ŉ-hofsaak duur tans voort om te bepaal of ŉ video-opname tussen die beweerde middelman en Panayiotou, wat tydens ŉ polisie-operasie op 29 April 2015 verfilm is, toegelaat gaan word.\nBuig die boompie terwyl hy jonk is · 3 jare gelede\nBuig die boompie terwyl hy jonk is Costa en alle ouers wat net geld in die hand stop / nie genoeg aandag gee en kind begin vat kanse tot………….\nSoos die kommentaar hierbo, terwyl ek die berig lees dink ek hierdie ou is n spoil brat! Hy dink hy kan doen wat hy wil. En die vrou met wie hy n affair gehad het, is nie eers naastenby so mooi soos sy vrou was nie. Shame seker het sy die ego gestreel en verder bederf! En dit is hoekom hy dink hy gaan loskom gewoond om sy sin te kry,soos n stout kind!\nVolgens die foto het sy Pa hom nou sommer alles vergewe, die moord ook. Die skelmpie het mos gesien sy word lekker bederf, hoekom sou sy dit opgee?\nHierdie saak is vervelig en maak net die prokureur en advokaat ryk. Sluit die man toe en kry klaar. Hy is mos skuldig hoekom nog karring.


Hoe behandel jy jou niere? | Maroela Media\nArgieffoto. (Foto: Unsplash/Robina Weermeijer)\nMeer as twee miljoen mense wêreldwyd ontvang tans behandeling vir nierversaking deur middel van dialise of ŉ nieroorplanting.\nDaar is egter veel meer mense wat behandeling benodig, maar wat weens ŉ gebrek aan toegang tot mediese hulp uiteindelik sterf.\nSuid-Afrika het van hoogste syfers van eindstadium nierversaking ter wêreld en ook relatief min orgaan- en weefseloorplantings in vergelyking met ander lande. Mediese personeel en die publiek het ook nie genoegsame feitelike inligting wat die proses van orgaan- en weefseloorplantings betref nie en dit een van die bydraende faktore wat lei tot die lae oorplantingsyfers.\nSuid-Afrika is een van 12 Afrikalande wat nieroorplantings doen en die enigste land in Afrika wat gebruik maak van oorgaanskenkers vir oorplantings.\nNie al die pasiënte wat eindstadium nierversaking het kwalifiseer vir ŉ oorplanting nie en diegene wat wel op die waglys kom vir ŉ oorplanting, kan ongeveer 12 tot 15 jaar wag vir ŉ nier op die O-bloedgroep lys.\nWeens ŉ tekort aan skenkers wat organe agterlaat vir oorplanting word al hoe meer oorplantings gedoen van lewende skenkers. ŉ Skenker kan ŉ familielid (lewende, verwante skenker), ŉ vriend (lewende, onverwante skenker) of ŉ altruïstiese skenker (vreemdeling) wees. Die skenker ondergaan verskeie mediese toetse om seker te maak dat hy of sy gesond is om die operasie te ondergaan en met een nier te kan funksioneer.\nPaul Nel het in Junie vanjaar sy nier aan sy dogter, Tanya, geskenk. Tanya lei aan ŉ genetiese siekte wat veroorsaak het dat sy op die ouderdom van 18 eindstadium nierversaking ontwikkel het. Paul het nie gehuiwer om te toets of hy in staat sal wees om ŉ skenker te wees nie.\nDie oorplanting is egter twee keer uitgestel; eers weens Tanya se fistula wat nie meer gewerk het nie en ŉ tweede keer weens Covid-19. Beide pa en dogter vaar baie goed ná hul onderskeie operasies.\nTanya is nou in staat om op haar studie te fokus en tyd deur te bring saam met vriende en familie. Paul sê die oorplanting en die positiewe impak wat dit op hulle familie het, het al sy verwagtinge oortref.\n“Tanya was altyd moeg en dialise het haar erge hoofpyn gegee. ŉ Vakansie as gesin of selfs net ŉ naweek weg het fyn beplanning geverg om seker te maak dat Tanya dialise kon ontvang,” sê Paul.\nAgt goue reëls vir niergesondheid\nŉ Mens dink nooit regtig aan jou niere en die funksie wat dit verrig tot die dag wat dit nie meer werk nie. Jy kan tot 90% van jou nierfunksie verloor voordat jy enige simptome wys of agterkom iets skort.\nWorld Kidney Day, ŉ wêreldwye bewusmakingsveldtog het agt goue reëls saamgestel om na jou niere om te sien.\n1.Monitor en beheer jou bloeddruk:\nOntwikkel die gewoonte om te weet wat jou bloeddruk is. Hoë bloeddruk kan jou niere beskadig en lei tot chroniese nierversaking wat moontlik kan lei tot eindstadium nierversaking. Jou ideale bloeddruk is 120/80; indien jou bloeddruk hoër is as dit wanneer dit op twee verskillende dae gemeet word, raadpleeg jou geneesheer. Die dokter sal raad gee hoe om jou leefstyl en of dieet aan te pas.\n2. Kry jou bloedsuikervlakke onder beheer:\nBaie diabete ontwikkel eindstadium nierversaking en daarom is dit baie belangrik om gesonde bloedsuikervlakke te handhaaf en jou nierfunksie gereeld te laat toets. Indien dit vroegtydig gediagnoseer word kan die ontwikkeling na eindstadium nierversaking vertraag en selfs verhoed word.\n3. Fisieke aktiwiteite:\nDie volgende is maar net ŉ paar voordele van ŉ aktiewe leefstyl:\nhelp om ŉ ideale/gesonde liggaamsgewig te behou;\nverlaag jou bloeddruk;\nverlaag risiko van chroniese nierversaking.\n4. Gesonde gebalanseerde dieet en liggaamsgewig:\nDie voordele van ŉ gesonde dieet is vanselfsprekend. Dit kan die volgende leefstylverwante siektes voorkom: diabetes, hartsiektes en ander chroniese siektes verwant aan eindstadium nierversaking. Jy plaas minder stres op jou organe deur ŉ gesonde gewig te handhaaf.\nVerminder jou soutinname na vyf tot ses gram per dag (een teelepel). Geprosesseerde kos en verwerkte kos bevat baie sout. Dit is dus beter om vars bestanddele te gebruik vir jou maaltye.\nJou niere sal jou ewig dankbaar wees omdat jy na hulle omsien. Deur genoeg water te drink help jy jou lyf om ontslae te raak van oormatige minerale soos natrium, kalium en fosfate wat jou organe kan beskadig. Die ideale hoeveelheid vloeistof wat jou liggaam benodig word beïnvloed deur hoe aktief jy is, die klimaat waar jy woon, of jy swanger is en of jy borsvoed. Bespreek die geskikte hoeveelheid vloeistofinname met jou dokter.\n6. Moenie rook nie en hou op indien jy wel rook:\nRook veroorsaak dat daar minder suurstofdraende bloed na jou niere en ander organe vloei wat funksionering beïnvloed. Wanneer jou niere nie optimaal funksioneer nie, kan dit nie ontslae raak van oortollige gifstowwe en minerale nie.\n7. Vermy die gebruik van oor-die-toonbank anti-inflammatoriese medikasie:\nIndien jy oor-die-toonbank nie-steroïde anti-inflammatoriese medikasie (soos ibuprofen) op ŉ gereëlde basis gebruik kan jy jou gesondheid op die spel plaas en moontlik chroniese nierversaking ontwikkel. Bespreek hoe om jou pyn te behandel en bestuur met jou dokter en steeds jou niere te beskerm.\n8. Laat toets jou nierfunksie gereeld indien jy in enige van die hoë-risiko groepe val:\nJy word gesien as hoë risiko om eindstadium nierversaking te ontwikkel indien jy enige van die volgende het:\nŉ Familiegeskiedenis van niersiektes\nOngelukkig kan eindstadium nierversaking nie genees word nie, maar dit kan verhoed word en die verloop na eindstadium nierversaking kan bestuur word. Maak seker dat jy die agt goue reëls volg om na jou niere om te sien. Die twee boontjies (niere) sal jou ewig dankbaar wees.\nNasionale Nierbewusmakingsweek word van 6 tot 10 September gevier en bied die ideale geleentheid om kwessies rondom niergesondheid en nieroorplantings aan te spreek.\nMy twee “boontjies” gee al probleme vandat ek 20 is. Ek het 2 x “nier/blaas-omleidings” gehad omdat die ‘pypies’ wat van my niere na my blaas toe gelei het, ‘verkeerd’ ingeplant het en vervang moes word. Toe raak ek verskriklik vet en kry diabetes, hoë cholesterol, hoë bloeddruk en al daai “oumens siektes” op 36 … en nou wag ek net dat my niere finaal inkonk (tans het ek gesamentlik sowat 60% nierfunksie).


Video: Driejarige kook vir die gesin | Maroela Media\nVideo: Driejarige kook vir die gesin\nŉ Ma het TikTok gebruik om te deel hoe sy haar seun Carter geleer het om self ŉ ete vir die gesin te kook – al is hy net drie jaar oud. Kykers is verstom oor die seuntjie se talent.\nLaura sê sy het Carter al sedert hy 15 maande oud is begin leer om eenvoudige opdragte uit te voer soos ‘kan jy dit in die bakkie gooi?’.\nOm dinge makliker te maak vir hom, het sy vooraf die porsies van al die kos in klein bakkies uitgesit wat hy kon vashou. Daarna het sy vir hom eenvoudige voorbereidingstake gegee soos om iets in te gooi, om iets te skep, om te meng, om mielies skoon te maak en pannetjies met botter uit te smeer. Daarna het hy eenvoudige resepte soos smoothies en parfaits uitgetoets.\nLaura sê die belangrikste was om met ŉ koue stoof hom te leer om ŉ begrip te kry van die gevare. “Nog voor hy aan ŉ stoof geraak het, het ek seker gemaak hy besef die gevare wat daarmee verband hou. Ons het eers proeflopies gedoen met ŉ koue stoof sodat ek kon seker maak hy weet om net aan die handvatsel vas te hou, en nie aan die pan te raak nie. As hy aan die pan geraak het, het ek hom reggehelp.”\nLaura is altyd by om toesig te hou.\nDie ma van twee het ŉ video gedeel waar Carter op sy eie kos maak vir die gesin. Die video was só gewild dat sy daarna gereeld met Carter se talent in die kombuis spog.\nSy sê mens onderskat gereeld klein kinders se vermoë en waartoe hulle in staat is. “Hy leer om vir ander te sorg, hy leer meer oor voedingswaarde, wiskunde (om dinge af te meet) en ander lewensvaardig hede – en hy geniet dit!”\nVolgens haar is dit Carter wat daarop aandring om te help. “Hy sien hoe ek kook, en dan vra hy om te help. Dis so eenvoudig soos dit. Ek het hom nooit gedwing om enigiets te doen nie.”\nIt came out delicious too! ♥ #AerieREAL #GetCrocd #fyp #foryou #toddler #recipes #GoForTheHandful\nCarter made tacos for dinner????To the haters, HE LOVES COOKING & I’ll continue to let him!#TheChallengeAllStars #recipe #foryou #cooking #fyp #toddler\nShort answer to how we got Carter started w/cooking let me know if you have questions #TheChallengeAllStars #DSWCutLoose #fyp #cooking #recipe\nIn die sop oor huurvideo ná 22 jaar


Unieke wildveiling in die Suid-Kaap | George Herald\nUnieke wildveiling in die Suid-Kaap\nWednesday, 22 March 2017, 10:43\nDie Southern Cape Game Breeders hou op 25 Maart om 11:00 by die Bravo Lounge 'n unieke wildsveiling.\nLANDBOU NUUS - Mosselbaaiers Kobus Crous snr, Lee Vergottini en BJ Schutte, elk onderskeidelik wildtelers van formaat, is aan die voorpunt van ‘n blink nuwe inisiatief wanneer hulle volgende week ‘n unieke wildveiling in die Suid-Kaap aanbied.\nDie drie wildboere het in 2016 die Southern Cape Game Breeders gestig en span saam om nie net ekonomies volhoubaar met wild te teel in ‘n area waar dit nie algemeen voorkom nie, maar sal op Saterdag, 25 Maart by die Bravo Lounge 'n wildveiling van unieke diere aanbied.\nSouthern Cape Game Breeders maak etlike weke reeds op sosiale media voorbrand vir hierdie veiling en is deur talle ander wildsboere gekomplimenteer met die besondere diere wat onder die hamer sal kom. Een persoon het op die whatsappgroep kommentaar gelewer: "Regtig goed om te sien hoe groot die stappe is wat hierdie jaar in die Suid-Kaap en Wes-Kaap met wildsteeling geneem word."\nDie groep se langtermynvisie is om saam met ander wildsboere in die omgewing wild van gehalte te teel en 'n mark vir nuwe toetreders tot die wildboerbedryf in die Wes-Kaap te skep.\nElk van drie boere wat die dryfveer agter Southern Cape Game Breeders is, boer in eie reg met wild in unieke omstandighede. Kobus Crous snr boer op Bergsig Game Farm sedert 1996 in die hart van die strawwe hartswatergebied net buite Hartenbos. Lee Vergottinie besit Blandsdrift, sowat 40km wes van Mosselbaai by die oorspronklike kruising oor die Gouritzrivier en waar hy reeds sedert 2014 met swartwitpense boer. Hierdie besluit het op jare van navorsing en beplanning gevolg.\nHier streef hy topgenetika in die talle wildspesies waarmee hy boer, onder meer ook 'n suiwer bontebokteelgroep en 'n Damara-springbokgroep, na. BJ en Ben Schutte, die pa-en-seun kombinasie op Bergendal, geleë op die Herbertsdale-pad, het sedert 2012 met 'n groep goue wildebeeste en selfs koningswildebeeste boer.\nHierdie entoesiastiese wildsboere hou op 25 Maart om 11:00 by die Bravo Lounge 'n unieke wildsveiling waar 80 lotte te koop sal wees. Die opbrengs van een van hierdie lotte sal geskenk word aan die burgemeestersfonds.\nOm kopers behulpsaam te wees, sal twee helikopters beskikbaar wees om ernstige kopers na die onderskeie bomas te neem waar van die prag-diere wat te koop is, besigtig sal kan word.\nRead more about: southern cape game breeders wildveiling bravo lounge\nPosted on: 10:43 Wed, 22 March 2017